Dokážeš odhadnúť človeka?

Zodpovedá tvoj prvý dojem realite? Vieš odhadnúť človeka už na prvý pohľad, alebo to nikdy nedokážeš? Zbytočne ľudí podozrievaš, alebo sa im naivne necháš oklamať? Daj si náš test!

1. Zradil ťa niekedy tvoj blízky kamarát?
A/ Áno, už sa mi to stalo a bola to bolestná skúsenosť.

B/ Nie, priateľov si starostlivo vyberám.

C/ Zatiaľ sa mi to nestalo, ale myslím si, že ľudia ťa môžu prekvapiť, aj keď ich poznáš dlho...

2. Ako dlho ti trvá, kým si zaradíš a zaškatuľkuješ nového človeka?

A/ Dávam na prvý dojem a intuíciu

B/ Na to, aby som niekomu začal/a veriť, alebo aby som ho odpísal/a, potrebujem dlhší čas...

C/ To je individuálne, od človeka k človeku

3. Pôsobíš v rozhovoroch skôr ako poslucháča alebo ako rečník?

A/ Som neskutočne ukecaný/á, väčšinou určujem smer rozhovoru.

B/ Radšej počúvam a dozvedám sa nové veci, ako rozprávam...

C/ Najlepšie je to vtedy, keď je rozhovor vyvážený.

4. Cítiš k niekomu nenávisť?

A/ Áno, pár takých ľudí mám vo svojom okolí...

B/ Áno, k bývalej láske.

C/ Nenávisť? To sú príliš silné slová...

5. Koľko máš ľudí, ktorí sú blízki tvojmu srdcu, takí fakt priatelia?

A/ Ani to nerátam, často sa to mení...

B/ Jedného.

C/ Je ich viac.

Najviac odpovedí A

Ľudí si zaškatuľkuješ okamžite a zmeniť tvoj názor je potom nemožné. Na jednej strane sa tak pripravuješ o možnosť bližšie spoznať niektorých zaujímavých, ale možno viac plachých ľudí, na druhej strane tvoj výber nie je vždy šťastný. Pripustiť bližšie si potom len na základe mylného dojmu môžeš práve tie nesprávne osoby a tak sa ti často stáva, že ťa ľudia okolo teba trpko sklamú. 

Najviac odpovedí B

Kým si niekoho pripustíš k telu, chce to od neho veľa času a snaženia sa. Ľudia, ktorí sa do tvojho okruhu dostali, museli byť vyzbrojení božskou trpezlivosťou. Napriek tomu si sa už stretol/la aj s podrazmi od svojich najbližších. Ako vidíš, úplne sa vyhnúť citovým zraneniam nie je možné a riskovanie i v medziľudských vzťahoch patrí k životu. Skús sa viac otvoriť svetu, môžeš tak získať veľa zaujímavých podnetov.

Najviac odpovedí C

Rozmýšľaš pragmaticky a vieš, že prvý dojem môže byť často klamlivý. Si priateľský typ, ktorý dáva ľuďom šancu a v spoločnosti ostatných sa cítiš ako ryba vo vode. Keďže nekonáš príliš nerozvážne a veci často analyzuješ, tvoj odhad na ľudí vychádza s vysokou pravdepodobnosťou. Vieš, že úplne sa vyhnúť citovým sklamaniam je nemožné a berieš veci športovo. Len tak ďalej!

